CELEX: 22002A1228(04)
Language: mt
Date: 2002-12-28 00:00:00
Title: Protokoll li jistabbilixxi l-opportunitajiet ta' sajd u l-kontribut finanzjarju previst mill-Ftehim bejn il-Komunità Ekonomika Ewropea u l-gvern tar-Repubblika ta' l-Angola dwar is-sajd viċin l-Angola, fil-perjodu bejn it-3 ta' Awissu 2002 u t-2 ta' Awissu 2004.

Avviż Legali Importanti

|

22002A1228(04)

Official Journal L 351 , 28/12/2002 P. 0092 - 0111

		Protokollli jistabbilixxi l-opportunitajiet ta' sajd u l-kontribut finanzjarju previst mill-Ftehim bejn il-Komunità Ekonomika Ewropea u l-gvern tar-Repubblika ta' l-Angola dwar is-sajd viċin l-Angola, fil-perjodu bejn it-3 ta' Awissu 2002 u t-2 ta' Awissu 2004.Artikolu 1Mit-3 ta' Awissu 2002, għal perjodu ta' sentejn, il-limiti msemmija fl-Artikolu 2 tal-Ftehim għandhom ikunu kif ġej:Bastimenti li jistadu għall-gambli: | 6550 tunnellata gross (GRT) fixxahar, bħala medja ta' kull sena (għal massimu ta' 22 dgħajsa) |1. Il-qabdiet minn bastimenti tal-Komunità m'għandhomx jaqbżu il-5000 tunnellata metrika ta' gambli kbar u gambli, li jinkludu 30 % ta' gambli kbar u 70 % ta' gambli.2. Bastimenti li jistadu għall-ħut tal-qiegħ: (dgħajjes tat-tkarkir, dgħajjes tat-tkarkir tal-qiegħ u xbieki u nases fissi): 4200 tunnellata gross (GRT) fix-xahar, bħala medja ta' kull sena.Is-sajd għal Centrophorus granulosus huwa projbit.3. Is-sajd għall-ispeċi pelaġiċi: żewġ bastimentiMinħabba n-natura tiegħu, dan it-tip ta' sajd għandu jkun suġġett għal perjodu ta' prova ta' sitt xhur.4. Dgħajjes bil-friżer li jistadu għat-tonn bir-tartarun: 15-il dgħajsa.5. Bastimenti tal-lixka tat-troll: 18-il bastiment.Il-livell ta' dawn il-limiti fl-opportunitajiet tas-sajd jista' jiżdied jekk is-sidien tal-bastimenti tas-sajd tal-Komunità jkunu lesti jikkontibwixxu għat-titjib ta' l-industrija tas-sajd fl-Angola. F'dan il-każ, iż-żewġ partijiet għandhom jiltaqgħu f'Kumitat konġunt biex jiddeċiedu flimkien kif iżidu l-opportunitajiet ta' sajd u l-kumpens finanzjarju li għandu jingħata.Artikolu 2Bl-esperjenza ta' riżultati miksuba u ta' l-opinjonijiet xjentifiċi li jkunu disponibbli wara l-perjodu ta' prova tas-sajd għall-ispeċi pelaġiċi, iż-żewġ partijiet għandhom, fil-qafas tal-Kumitat Konġunt u wara laqgħa mal-Grupp Xjentifiku Kongunt msemmi fl-Artikolu 6, jiddiċiedu dwar l-opportunitajiet ta' sajd għall-ispeċi pelaġiċi għas-snin li jkun fadal minn dan il-Protokoll u l-kumpens finanzjarju li għandu jitħallas għal dawn l-opportunitajiet.Artikolu 31. Il-kumpens finanzjarju previst fl-Artikolu 7 tal-Ftehim għall-perjodu msemmi fl-Artikolu 1 ta' dan il-Protokoll huwa hawnhekk stabbilit għal EUR 15500000 fis-sena (EUR 9975000 kull sena ta' Kumpens finanzjarju proprju u EUR 5525000 għall-miżuri msemmija fl-Artikolu 3 tal-Protokoll) bħala kumpens għall-opportunitajiet ta' sajd stabbiliti fl-Artikolu 1.Il-kumpens finanzjarju għandu jiġi mħallas f'kontijiet indikati mill-Ministeru tal-Finanzjarju permezz tal-Ministeru tas-Sajd u l-Ambjent.Il-kumpens finanzjarju għandu jitħallas mhux aktar tard mit-30 ta' Novembru ta' l-ewwel sena tal-Protokoll u mhux aktar tard mid-data ta' l-anniversarju tal-Protokol is-sena ta' wara.2. Jekk xi bastimenti jirtiraw minn dan il-Ftehim u l-awtoritajiet ta' l-Angola ma jaqblux li dawn jinbidlu ma' bastimenti oħra, għandu jsir l-aġġustament proporzjonali għall-kumpens finanzjarju previst fil-paragrafu 1 minħabba n-nuqqas li jirriżulta fl-opportunitajiet ta' sajd fil-Komunità.3. L-Angola għandha l-libertà kollha tuża kif trid dan il-kumpens finanzjarju.Artikolu 4Sabiex jiġi żgurat l-iżvilupp sostenibbli u reponsabbli tas-sajd, huwa fl-interess reċiproku tagħhom li ż-żewġ partijiet jistabbilixxu sħubija sabiex tinkoraġixxi b'mod partikolari: għarfien aħjar dwar is-sajd u r-riżorsi bijoloġiċi; kontroll tal-kwalità; marketing u l-ksib ta' l-aħjar prospett mill-prodotti tas-sajd; kontroll fuq is-sajd; l-iżvilupp tas-sajd mhux industrijali; il-komunitajiet tas-sajd; u t-taħriġ.It-tqassim ta' EUR 5525000 assenjati għall-miżuri previsti fl-Artikolu 3(1) kull sena għandu jsir kif ġej:1. Programmi xjentifiċi u tekniċi intiżi biex iżidu l-għarfien dwar is-sajd u r-riżorsi bijoloġiċi fiż-żona tas-sajd ta' l-Angola: EUR 750000;2. programm ta' kontroll tal-kwalità: EUR 350000;3. Programm li jsostni l-marketing u li jikseb l-aħjar profitt mill-prodotti tas-sajd: EUR 250000;4. Programm li jsostni s-sorveljanza fuq is-sajd: EUR 775000;5. Programm għall-iżvilupp tas-sajd mhux industrijali u li jsostni l-komunitajiet tas-sajd: EUR 1150000;6. Programm li jsostni istituzzjonalment il-Ministeru tas-Sajd u l-Ambjent: EUR 500000;7. Programm li jiffinanzja l-iskejjel tas-sajd, boroż ta' studju, taħriġ prattiku f'dixxiplini xjentifiċi, tekniċi u ekonomiċi li għandhom x'jaqsmu mas-sajd u l-partiċipazzjoni f'organizzazzjonijiet internazzjonali, seminars, konferenzi u workshops: EUR 1500000;8. Programmi biex jinkoraġġixxu l-iżvilupp ta' l-akwakultura: EUR 250000.Il-Ministeru tas-Sajd u l-Ambjent għandu jiddeċiedi x'miżuri jieħu u l-ammonti li jalloka għal kull miżura kull sena, u għandu jinforma b'dan lill-Kummissjoni tal-Komunitajiet Ewropej.L-ammonti ta' kull sena għandhom jitqiegħdu għad-disposizzjoni tal-korpi kkonċernati f'kontijiet indikati mill-Ministeru tal-Finanzi permezz tal-Ministeru tas-Sajd u l-Ambjent, mhux aktar tard mit-30 ta' Novembru fl-ewwel sena, u wara dik is-sena fid-data ta' l-anniversrju tal-Protokoll.Tlett xhur wara d-data ta' l-anniversarju tal-Protokoll il-Ministeru tas-Sajd u l-Ambjent għandu jipprovdi informazzjoni bil-miktub dwar l-implimentazzjoni tal-Protokoll u r-riżultati milħuqa lill-Kummissjoni tal-Komunitajiet Ewropej. Bħala riżultat ta' l-implimentazzjoni tal-miżuri u wara konsultazzjoni ma' l-awtoritajiet ta' l-Angola, l-Komunità Ewropea tista' tirrevedi dawn il-pagamenti.Artikolu 5F'każ ta' bidliet sinjifikanti fil-kondizzjonijiet ta' l-esplojtazzjoni tar-riżorsi tas-sajd fiż-żona ekonomika esklussiva ta' l-Angola (EEZ) li jwaqqfu l-attivitajiet tas-sajd, il-ħlas tal-kontribuzzjoni finanzjarju mill-Komunità Ewropea jista' jitwaqqaf bi ftehim minn qabel miż-żewġ naħat.Artikolu 6Laqgħa bejn grupp xjentifiku konġunt għandha ssir kull sena biex tiddiskuti kwistjonijiet li għandhom x'jaqsmu mal-amministrazzjoni sostenibbli tar-riżorsi tas-Sajd.Artikolu 7L-implimentazzjoni tal-Ftehim tista' tiġi sospiża jekk il-Komunità tonqos milli tħallas kif previst fl-Artikolu 2, 3 u 4 fiż-żmien stabbilit.Artikolu 8L-attivitajiet kollha tal-bastimenti li jaħdmu taħt dan il-Protokoll u ta' l-Annessi tiegħu, partikolarment it-trasbord u l-konsum tal-provvisti (ikel u karburanti), għandhom jkunu irregolati mil-liġijiet applikabbli fir-Repubblika ta' l-Angola.Il-prodotti tas-Sajd li jinqabdu minn bastimenti tal-Komunità taħt it-termini tal-Ftehim, għandhom jiġu meqjusa bħala oriġinarji tal-Komunità għall-finijiet ta' dan il-Protokoll.Artikolu 9Dan il-Protokoll għandu jidħol fis-seħħ wara li ż-żewġ naħat jagħtu notifika lil xulxin tat-tmiem tal-proċeduri ta' approvazzjoni.--------------------------------------------------ANNESS AKONDIZZJONIJIET LI JIRREGOLAW L-ATTIVITAJIET TAS-SAJD TA' BASTIMENTI TAL-KOMUNITÀ FL-IBĦRA TA' L-ANGOLA1. L-applikazzjonijiet għal-liċenzji u l-formalitajiet għall-assigurazzjoni.1.1. Il-Kummissjoni tal-Komunitajiet Ewropej għandha tippreżenta lill-awtoritajiet tas-sajd ta' l-Angola applikazzjoni għal kull bastiment u għal kull sid ta' bastiment li jixtieq jistad taħt it-termini ta' dan il-ftehim, permezz tad-Delegazzjoni tagħha fl-Angola. Dan għandha tagħmlu mill-inqas 15-il ġurnata qabel id-data tal-bidu tal-perjodu ta' validita' li jkun qed jintalab. L-applikazzjonijiet għandhom isiru fuq formoli apposta pprovduti mill-Angola. Kampjuni ta' dawn il-formoli jinstabu fl-Anness 1 u l-Anness 2. Meta wieħed japplika għall-ewwel darba mal-formola għandu jkun hemm ċertifikat tat-tunnellaġġ tal-bastiment konċernat. Ma' kull applikazzjoni għandu jkun hemm ir-riċevuta tal-ħlas tal-miżata li tkopri l-perjodu ta' validità tal-liċenżja.1.2. Għall-fini ta' dan il-Protokoll, prodotti tas-sajd li jinqabdu minn bastimenti tal-Komunità taħt it-termini ta' dan il-Ftehim għandhom jitqiesu li oriġinaw mill-Komunità.1.3. Kull liċenzja għandha tinħareġ lis-sid għal bastiment speċifiku. F'każ ta' prova ta' forza maġġuri, il-liċenzja għal bastiment għandha tinbidel ma' liċenzja oħra għal bastiment tal-Komunità ta' l-istess tip, dejjem fuq it-talba tal-Kummissjoni tal-Komunitajiet Ewropej.1.4. Il-liċenzji għandhom jinħarġu mill-awtoritajiet ta' l-Angola lill-kaptan tal-bastiment, fil-port ta' Luanda, wara li l-bastiment ikun ġie spezzjonat mill-awtorità lokali kompetenti.1.5. Id-Delegazzjoni tal-Kummissjoni tal-Komunitajiet Ewropej fl-Angola għandha tkun notifikata bil-liċenzji li jinħarġu mill-awtoritajiet tas-sajd ta' l-Angola.1.6. Il-liċenzja għandha tinżamm fuq il-bastiment il-ħin kollu. Madankollu, fil-każ tal-bastimenti tas-sajd tat-tonn u tal-lixka tat-troll, il-bastiment għandu jitniżżel mal-lista ta' bastimenti tas-sajd awtorizzati hekk kif in-notifika li l-ħlas lill-awtoritajiet ta' l-Angola jkun sar tasal għand il-Kummissjoni Ewropea. Din il-lista għandha tintbagħat lill-awtoritajiet ta' l-Angola responsabbli mis-sorveljanza tas-sajd. Sakemm tasal il-liċenzja proprja, kopja tagħha għandha tintbagħat bil-fax u din għandha tinżamm abbord.1.7. Il-liċenzji huma validi għal sena.1.8. Kull bastiment għandu jkun rappreżentat minn aġent li jkun residenti fl-Angola u li jkun approvat mill-Ministeru tas-Sajd u l-Ambjent.1.9. L-awtoritajiet ta' l-Angola għandhom, mill-aktar fis possibbli, jikkomunikaw id-dettalji tal-kontijiet bankarji u l-muniti li jkunu ser jiġu użati biex isir l-ħlas taħt dan il-Ftehim.2. Miżati2.1. Id-disposizzjonijiet applikabbli għall-bastimenti tal-gambli u għall-bastimenti tas-sajd għall-hut tal-qiegħIl-miżata tal-liċenzja għandha tkun:- EUR 52 fix-xahar kull tunnellata gross (GRT) għall-bastimenti tal-gambli- EUR 220 fis-sena kull tunnellata gross (GRT) għall-bastimenti li jistadu għall-ħut tal-qiegħ.2.2. Il-miżati jistgħu jitħallsu kull tlett xhur u l-ammont jiżdied b'5 %, jew kull sitt xhur u l-ammont jiżdied bi 3 %2.3. Id-disposizzjonijiet applikabbli għall-bastimenti tat-tonn u għad-dgħajjes tat-tkarkir tal-wiċċ.Il-miżata tal-liċenzja għandha tkun ta' EUR 25 kull tunnellata metrika li tinqabad fiż-żona tas-sajd ta' l-Angola.Il-liċenzji għandhom jinħarġu wara li l-Angola tkun tħallset ir-rata fissa ta' EUR 4500 fis-sena bil-quddiem, rata ekwivalenti għall-miżata fuq qabda ta' 180 tunnellata metrika fis-sena, għal kull tartarun tat-tonn bil-friżer u EUR 2500 fis-sena, ekwivalenti għall-miżata fuq qabda ta' 100 tunnellata metrika fis-sena, għal kull dgħajsa tat-tkarkir.Il-prospett finali tal-miżati dovuti għas-sena tas-sajd għandha tiġi ppreparata mill-Kummissjoni tal-Komunitajiet Ewropej, fl-aħħar ta' l-ewwel kwart tas-sena wara l-qbid tal-ħut fuq il-bażi tal-qbid irrapportati għal kull bastiment u kkonfermati minn korp xjentifiku speċjalizzat fir-regjun, f'dal-każ partikolari l-Istitut ta' Riċerka għall-Iżvilupp (IRD), l-Istitut Spanjol ta' l-Oċeanografija (IEO) u l-Istitut Portugiż ta' l-Investigazzjoni Maritima (IPIMAR).Dan il-prospett għandui jiġi mgħoddi fl-istess ħin lill-awtoritajiet ta' l-Angola kif ukoll lis-sidien tal-bastimenti Jekk ikollu jsir xi ħlas addizzjonali mis-sidien tal-bastimenti, dan għandu jsir fi żmien 30 ġurnata min-notifika ta' l-aħħar prospett, f'kont miftuħ ma' istituzzjoni finanzjarja jew korp ieħor kif speċifikat mill-awtoritajiet ta' l-Angola,Madankollu, jekk l-ammont fil-prospett finali ikun inqas minn dak imsemmi qabel, is-sidien ma jkollhomx dritt jieħdu lura d-differenza.3. Il-perjodu ta'mistrieħ bijoloġikuSkond riżultati ta' strħarriġ xjentifiku li qed isir, jidher li s-sajd għall-gambli jista' jkollu bżonn ta' perjodu ta' mistrieħ bijoloġiku. Il-Kummissjoni u s-sidien tal-bastimenti għandhom jiġu mgħarrfa b'dawn il-perjodi ta' mistrieħ mhux inqas minn tlett xhur qabel. Is-sidien tal-bastimenti ma jkunux mitluba jħallsu l-miżata tal-liċenzja għall-perjodu tal-mistrieħ bijoloġiku4. Qabdiet sekondarji ta' ħutQabdiet sekondarji ta' ħut minn bastimenti tal-gambli jibqgħu il-propjetà tas-sidien tal-bastimenti. B'kollox, il-bastimenti tal-gambli jistgħu jaqbdu sa 500 tunnellata metrika ta' granċijiet fis-sena.5. Ħut fil-lanedDgħajjes tat-tkarkir tal-Komunità u bastimenti tat-tonn għandhom jaħdmu biex ifornu lill-fabbriki ta' l-Angola li jimlew it-tonn fil-laned, dejjem skond il-kwantità tas-sajd tagħhom fiż-żona u l-prezz maqbul bejn is-sidien tal-bastimenti u l-awtoritajiet tas-Sajd ta' l-Angola ibbazat fuq il-prezzijiet tas-suq dinji. Il-ħlas għandu jsir f'munita li faċli tinbidel ma' muniti oħra.6. Kontroll fuq trasbord u bastimenti li jkunu ser jitilquKull trasbord għandu jiġi notifikat lill-awtoritajiet tas-sajd ta' l-Angola tmint ijiem qabel u għandu jsir jew fil-Bajja ta' Luanda jew fil-Bajja ta' Lobito, fil-preżenza ta' l-awtoritajiet tad-dwana ta' l-Angola.Irid isir ħlas tad-dazju u tat-taxxa tas-servizzi għal kull operazzjoni ta' trasbord. Il-ħlas għandu jsir lill-awtoritajiet tad-dwana skon il-liġijiet li jkunu fis-seħħ.Ħmistax-il ġurnata qabel it-tmiem ta' kull xahar, kopja tad-dokumenti relatati mat-trasbord tax-xahar ta' qabel trid tiġi mgħoddija lid-Direttorat tas-Sorveljanza tal-Ministeru tas-Sajd u l-Ambjent.Kull bastiment tas-sajd tal-Komunità li jkun irid jitlaq miż-żona ekonomika esklussiva ta' l-Angola bil-qabda tas-sajd tiegħu irid javża lill-uffiċċju tad-dwana fil-Bajja ta' Luanda jew fil-Bajja ta' Lobito, u joqgħod għall-kontroll tad-dwana.7. Provvisti ta' ikel (provvisti għall-bastiment)7.1. Il-bastimenti tas-sajd tal-Komunità Ewropea li jkunu qed jgħabbu provvisti ta' ikel mill-Angola għandhom jagħmlu dan skond il-ligijiet li jkunu fis-seħħ, billi jużaw is-servizzi ta' bejjiegħa rreġistrati mal-Ministeru tax-Xogħol u stabbiliti f'Angola.7.2. Jekk parti mill-provvisti ta' l-ikel, jew l-ikel kollu jkun ġej minn barra l-Angola, lista tal-prodotti ta' kull bastiment trid tintbagħat lill-awtoritajiet tad-Dwana, u fiha jrid ikun hemm in-numru ta' nies li jagħmlu parti mill-ekwipaġġ, sabiex jiġi ddeterminat jekk il-kwantitajiet ikunux raġonevoli skond il-bżonnijiet tal-konsum ta' l-ekwipaġġ. Id-dazju u t-taxxi l-oħra jridu jitħallsu fuq kull kwantità meqjusa iżjed minn dik raġjonevoli.7.3. Xogħol li għandu x'jaqsam mal-proviżjon ta' provvisti tal-vapur huwa suġġett għad-dazju u għat-taxxi fuq is-servizzi.8. Provvisti ta' karburanti (provvisti għall-bastiment)8.1. Kull bastiment li jkun qed jaħdem fiż-żona tas-sajd ta' l-Angola taħt it-termini ta' dan il-Ftehim, minbarra l-bastimenti tat-tonn, se jkun ipprovdut bil-faċilitajiet biex jakkwista provvisti ta' karburanti u ilma mill-Angola.8.2. Fl-Angola, il-karburanti jista' jittieħed minn Luanda jew minn Lobito biss.Kull trasbord ta' karburanti minn tanker jew bastiment merkantili f'Lobito jew f'Luanda għandu jsir fil-preżenza ta' l-awtoritajiet tad-dwana u jrid isir il-ħlas tad-dazju u tat-taxxi fuq is-servizzi.8.3. Meta bastiment tas-sajd jikseb provvisti barra mill-ibħra territorjali u barra mill-erja ta' 24 mil, l-awtoritajiet tad-dwana iridu jiġu avżati, u jridu jingħataw dettalji dwar l-ammont konċernat, il-lokalità fejn ikun jinsab il-bastiment u l-isem tal-fornitur9. Kif tirrapporta l-qbid tal-ħut9.1. Il-bastimenti tal-gambli u l-bastimenti għas-sajd tal-qiegħ9.1.1. Fl-aħħar ta' kull spedizzjoni tas-sajd, il-bastimenti tal-gambli u l-bastimenti li jistadu għall-ħut tal-qiegħ għandhom jittrasmettu r-rapport tal-qabda tal-ħut lill-Istitut ġħar-Riċerka tal-Baħar (Instituto de Investigao Marinha), permezz tad-Delegazzjoni tal-Komunitajiet Ewropej, kif muri fl-Annessi 3 u 4,Minbarra dan, kull bastiment għandu jippreżenta rapport ta' kull xahar fejn iniżżel il-qbid ta' ħut magħmul matul dak ix-xahar u l-kwantitajiet li jkun hemm abbord dakinhar ta' l-aħħar tax-xahar. Dan ir-rapport għandu jintbagħat lill-Uffiċċju ta' l-Istatistika tal-Ministeru tas-Sajd u l-Ambjent permezz tad-Delegazzjoni tal-Komunitajiet Ewropej. Dan ir-rapport għandu jiġi ppreżentat mhux aktar tard minn 45 ġurnata wara t-tmiem tax-xahar in kwistjoniF'każ li wieħed ma jħarisx dawn id-disposizzjonijiet, l-Angola tirriżerva d-dritt li tapplika l-pieni li jipprovdu l-liġijiet tagħha.9.1.2. Minbarra dan, il-bastimenti tal-gambli u l-bastimenti tas-sajd tal-qiegħ iridu jirrapportaw kuljum lill-istazzjon tar-radju tal-Luanda l-posizzjoni ġeografika tagħhom u l-qabda li jkunu qabdu l-ġurnata ta' qabel. Meta wieħed japplika għall-liċenzja jingħata wkoll il-call sign. Il-bastimenti għandhom jużaw mezzi alternattivi ta' komunikazzjoni kemm-il darba ma jkunux jistgħu jikkuntattjaw l-istazzjon tar-radju msemmi.L-ebda bastiment tas-sajd jew tal-merkanzija ma għandu jitlaq mill-ibħra territorjali tar-Repubblika ta' l-Angola mingħajr l-awtorizzazzjoni minn qabel tad-Direttorat Nazzjonali għas-Sorveljanza (Direcção Nacional de Fiscalização) tal-Ministeru tas-Sajd u l-Ambjent u bla ma jkunu ġew iċċekkjati l-qabdiet li jkun hemm abbord.9.2. Bastimenti tat-tuna u dgħajjes tat-tkarkirWaqt l-ispedizzjonijiet tas-sajd fiż-żona tas-sajd ta' l-Angola, il-bastimenti għandhom jinfurmaw lill-istazzjon tar-radju tal-Luanda bil-posizzjoni u l-qabdiet tagħhom kull tlett ijiem. L-istazzjon tar-radju tal-Luanda għandu jiġi nfurmat ukoll bil-posizzjoni u l-kwantità tal-qabda ta' ħut abbord f'kull daħla jew ħarġa ta' xi bastiment fiż-żona tas-sajd ta' l-Angola.Il-bastimenti għandhom jużaw meżzi alternattivi ta' komunikazzjoni kemm-il darba ma jkunux jistgħu jikkuntattjaw l-istazzjon tar-radju msemmi.Il-bastimenti għandhom iżommu ġurnal ta' abbord tas-sajd għal kull perjodu ta' sajd li jgħaddu fiż-żona tas-sajd ta' l-Angola skond il-mudell li hemm fl-Anness 5. Il-ġurnal ta' abbord tas-sajd għandu jimtela anke meta ma jkunx hemm qbid ta' ħut.Għall-perjodi li fihom il-bastiment ikun barra l-ibħra ta' l-Angola, fil-ġurnal ta' abbord tas-sajd għandu jitniżżel 'Barra ż-żona ekonomika esklussiva (EEZ) ta' l-Angola'Il-formola għandha tkun mimlija b'mod li tinqara u għandha tkun iffirmata mill-kaptan tal-bastiment. Il-formola trid tintbagħat lid-Direttorat Nazzjonali ta' l-Ispezzjoni u s-Sorveljanza tal-Ministeru tas-Sajd u l-Ambjent, permezz tal-Kummissjoni tal-Komunitajiet Ewropej mhux aktar tard minn 45 ġurnata wara t-tmiem ta' l-ispedizzjoni tas-sajd fl-ibħra ta' l-Angola; għandha tintbagħat ukoll mill-aktar fis possibbli lill-istituzzjonijiet xjentifiċi msemmija f'2.2 għall-ipproċessar.F'każ li wieħed ma jħarisx dawn id-disposizzjonijiet, l-Angola tirriserva d-dritt li tissospendi l-liċenzja tal-bastiment konċernat sakemm il-formalitajiet kollha neċessarji jkunu mħarsa u jiġu applikati l-pieni taħt il-liġijiet ta' l-Angola. Id-Delegazzjoni tal-Kummissjoni tal-Komunitajiet Ewropej fl-Angola tiġi nformata b'dawn il-każijiet mill-ewwel.10. Iż-żoni tas-sajd10.1. Iż-żoni tas-sajd aċċessibbli għall-bastimenti tal-gambli huma l-ibħra kollha taħt is-sovranità tar-Repubblika ta' l-Angola lejn it-tramuntana ta' 12° 20' lonġitudinali u lil hinn mill-ewwel 12-il mil nawtiku mkejjel mill-linji bażi.10.2. Iż-żoni tas-sajd aċċessibbli għall-bastimenti li jistadu għall-ħut tal-qiegħ jinkludu l-ibħra kollha taħt is-sovranità u l-ġurisdizzjoni tar-Repubblika ta' l-Angola:- id-dgħajjes tat-tkarkir: lil hinn mill-ewwel 12-il mil nawtiku imkejjla mill-linji bażi u ristretti mit-tramuntana bi 13° 00' lonġitudinali lejn in-Nofsinhar, u lejn in-Nofsinhar b'linja ħames mili lejn it-tramuntana mil-limitu bejn iż-żona ekonomika esklussiva (EEZ) ta' l-Angola u n-Namibja.,- il-bastimenti li jużaw tip ieħor ta' tagħmir: lil hinn minn 12-il mil nawtiku, imkejjel mill-linji bażi u ristrett min-naħa tan-nofsinhar b'linja ħames mili lejn it-tramuntana tal-limitu bejn iż-żona ekonomika esklussiva ta' l-Agola u tan-Namibja.Iż-żoni tas-sajd aċċessibbli għad-dgħajjes bil-frizer li jistadu għat-tonn bir-tartarun u għall-bastimenti tal-lixka tat-troll jinkludu l-ibħra kollha taħt is-sovranità u l-ġurisdizzjoni tar-Repubblika ta' l-Angola lil hinn mill-ewwel 12-il mil nawtiku imkejjel mil-linji bażi.11. Ingaġġ ta' membri ta' l-ekwipaġġ11.1. Minbarra s-sidien tad-dgħajjes bil-friżer li jistadu għat-tonn bit-tartarun u l-bastimenti tal-lixka tat-troll, is-sidien kollha tal-bastimenti li tkun inħarġitilhom liċenzja taħt it-termini ta' dan il-Ftehim għandhom jikkontribwixxu għat-taħriġ fuq il-post tax-xogħol għal mill-inqas sitt baħrin mill-Angola fuq kull bastimenti. Dawn għandhom jintgħażlu liberament minn lista mħejjija mill-Ministeru tas-Sajd u l-Ambjent.11.2. Jekk fuq talba ta' l-Angola jkun hemm osservatur abbord, dan għandu jitqies bħala wieħed mis-sitt baħrin imsemmija f'11.1.11.3. Sidien ta' bastimenti tal-Komunità għandhom jistinkaw sabiex jiżdied in-numru ta' baħrin u titjieb l-abbiltà prattika tagħhom11.4. Il-pagi tal-baħrin u tan-nies tekniċi abbord għandhom jitħallsu mis-sidien skond it-termini maqbula reċiprokament bejn il-partijiet kontraenti u l-ħlas tagħhom għandu jsir f'kont miftuħ f'istituzzjoni finanzjarja nominata mill-Ministeru tas-Sajd u l-Ambjent. Il-paga trid tinkludi assigurazzjoni fuq il-ħajja kontra kull riskju.11.5. Minbarra dan, 20 rekluta għandhom jintgħażlu mill-Ministeru tas-Sajd u l-Ambjent biex jitħarrġu bħala baħrin fil-kamra fejn ikun hemm il-magni u fuq il-gverta. Dawn għandhom jitqassmu fuq il-bastimenti msemmija hawn fuq. Il-paga ta' dawk li jkunu qed jitħarrġu għandha titħallas mis-sidien tal-bastimenti, u tista' tkun sa terz ta' dik tal-baħrin b'esperjenza. Il-paga għandha jinkludu kemm tiswa assigurazzjoni fuq il-ħajja kontra r-riskji kollha.11.6. Wara li baħri jispiċċa t-taħriġ b'mod sodisfaċenti, fl-aħħar tal-vjaġġ il-kaptan għandu jiffirma dokument u jibagħtu lill-Ministeru tas-Sajd u l-Ambjent permezz tas-sid tal-bastiment jew tar-rappreżentant tiegħu.12. L-osservaturi xjentifiċi12.1. Kull bastiment jista' jintalab itella' abbord osservatur xjentifiku nominat u impjegat mill-Ministeru tas-Sajd u l-Ambjent.12.2. Dawn l-osservaturi normalment ma jdumux aktar minn vjaġġ wieħed abbord.12.3. Iż-żmien li l-osservatur idum abbord jiġi deċiż mill-awtoritajiet ta' l-Angola, u bħala regola ġenerali ma jkunx aktar miż-żmien li jkollu bżonn biex jaqdi dmiru u jagħmel ix-xogħol li jkun hemm bżonn.12.4. Dawn l-osservaturi għandhom jiġu meqjusa bħala uffiċjali tal-bastiment.L-osservaturi għandhom:- josservaw l-attivitajiet tas-sajd tal-bastimenti,- jieħdu kampjuni bijoloġiċi bħala parti mill-programmi xjentifiċi li jkunu qed isiru,- jieħdu nota ta' l-apparat tas-sajd li jkun qed jintuża,- jivverifikaw l-informazzjoni dwar qbid ta' ħut mar-rekords tal-ġurnal ta' abbord, waqt li jkunu fiż-żona tas-sajd ta' l-Angola,- darba fil-ġimgħa. permezz tar-radju, jibagħtu rapport bl-informazzjoni dwar is-sajd.12.5. Waqt li jkunu abbord, l-osservaturi għandhom:- jieħdu l-passi xierqa kollha sabiex jiżguraw li l-kondizzjonijiet li taħthom jitilgħu abbord u l-preżenza tagħhom ma twaqqafx jew ittellef l-attivitajiet tas-sajd.- jirrispettaw il-materjal u l-apparat li jkun hemm abbord u anke l-konfidenzjalità tad-dokumenti tal-bastiment tas-sajd.- jippreparaw rapport dwar l-attività biex jintbagħat lill-awtoritajiet kompetenti ta' l-Angola.Il-kondizzjonijiet li taħthom l-osservaturi jitilgħu abbord għandhom jiġu miftehma bejn sid il-bastiment jew l-aġent tiegħu u l-awtoritajiet ta' l-Angola. Il-pagi ta' l-osservaturi u l-ħlasijiet tas-sigurtà soċjali għandhom jiġu ċċarġjati lill-Ministeru tas-Sajd u l-Ambjent. Permezz ta' l-aġenti tagħhom, is-sidien tal-bastimenti għandhom iħallsu EUR 15 lill-Istitut għar-Riċerka tal-Baħar għal kull ġurnata li osservatur jagħmel abbord il-bastiment. Is-sidien ta' bastimenti li ma jkunux jistgħu itellgħu u jniżżlu l-osservatur f'port li jiftehmu fuqu mal-awtoritajiet ta' l-Angola, iridu jħallsu huma l-ispejjeż biex itellgħuh u jniżżluh l-art.Jekk l-osservatur ma jkunx preżenti fil-ħin u l-post miftiehem jew sa tnax-il siegħa wara l-ħin miftiehem, awtomatikament is-sidien ma jkollhomx aktar l-obbligu li jtellgħu lill-osservatur abbord.13. L-ispezzjonar u l-monitoraġġIl-bastimenti tal-Komunità li jkunu qed jistadu taħt it-termini ta' dan il-Ftehim għandhom ikunu mmonitorjati bis-satellita skond il-Protokoll fuq VMS mingħajr ebda preġudizzju għal xi liġijiet ta' l-Angola.Fuq talba ta' l-awtoritajiet ta' l-Angola, il-bastimenti tas-sajd tal-Komunità li joperaw taħt it-termini tal-Ftehim għandhom jaċċettaw abbord kull uffiċjal ta' l-Angola responsabbli mill-ispezzjonar u l-monitoraġġ ta' l-attivitajiet tas-sajd waqt li jiffaċilitawlu xogħlu.Dawn l-uffiċjali ma għandhomx jibqgħu abbord aktar miż-żmien li jkun hemm bżonn biex jagħmlu xogħolhom.14. Il-qies tat-toqob tax-xibkaL-inqas qies tax-xibka għandu jkun:- 50 mm għas-sajd għall-gambli,- 110 mm għas-sajd tal-qiegħ.L-introduzzjoni ta' qisien ġodda għall-bastimenti tal-Komunità jidħlu fis-seħħ sitt xhur wara li jiġi nnotifikati lill-Kummissjoni tal-Komunitajiet Ewropej.15. L-imbarkar15.1. Id-Delegazzjoni tal-Komunità Ewropea fil-Luanda għandha tiġi informata fi żmien 48 siegħa mill-imbarkar ta' xi bastiment tas-sajd li jtajjar il-bandiera ta' Stat Membru tal-Komunità, jekk dan isir fiż-zona tas-sajd ta' l-Angola u l-bastiment ikun qed jopera taħt it-termini tal-Ftehim bejn il-Komunità u pajjiżi terzi, u għandu jirċievi rapport fil-qosor taċ-ċirkustanzi u r-raġunijiet għall-imbarkar fuq il-bastiment.15.2. F'kaz li l-bastiment ikun awtorizzat jistad fl-ibħra ta' l-Angola,għandha ssir laqgħa ta' konsultazzjoni fi żmien 48 siegħa minn meta tasal l-informazzjoni hawn fuq imsemmija, bejn id-Delegazzjoni tal-Kummissjoni tal-Komunitajiet Ewropej, il-Ministeru tas-Sajd u l-Ambjent u l-awtoritajiet ta' l-ispezzjoni. Jekk jista' jkun għandu jkun hemm preżenti rappreżentant ta' l-Istat Membru konċernat. Dan għandu jsir qabel ma jittieħdu miżuri kontra l-kaptan jew l-ekwipaġġ tal-bastiment u qabel ma tittieħed xi azzjoni li tirrigwardja l-merkanzija jew l-apparat, minbarra xi azzjoni meħtieġa sabiex tissalvagwardja provi li għandhom x'jaqsmu ma' l-allegat ksur ta' liġi.F'din il-laqgħa, in-naħat kollha għandhom jgħaddu lil xulxin id-dokumenti u l-informazzjoni relevanti, partikolarment informazzjoni reġistrata awtomatikament li turi l-posizzjoni tal-bastiment waqt il-vjaġġ sal-mument ta' l-imbarkar, liema informazzjoni tista' tkun ta' għajnuna biex tiċċara ċ-ċirkustanzi tal-fatti.Sid il-bastiment jew ir-rappreżentant tiegħu għandu jiġi nfurmat b'dak li joħroġ mil-laqgħa u x'miżuri jkunu se jittieħdu minħabba l-imbarkar.15.3. Għandu jsir attentat biex tinstab soluzzjoni għall-ksur tal-liġi bi proċedura ta' kompromess qabel jibdew proċeduri ġudizzjarji. Din il-proċedura għandha titlesta mhux aktar tard minn tlett ijiem tax-xogħol wara l-imbarkar.15.4. Jekk ma jintlaħaqx kompromess, għandhom jibdew il-proċeduri ġudizzjarji u l-awtorità kompetenti għandha tiddeċiedi fi żmien 48 siegħa wara l-konklużjoni tal-proċeduri ta' kompromess kemm għandu jkun l-ammont tas-sigurtà bankarja. Din għandha titħallas minn sid il-bastiment. L-ammont tas-sigurtà bankarja m'għandux jaqbeż il-piena massima applikabbli taħt il-liġijiet nazzjonali għall-allegat ksur ta' liġi. Is-sigurtà bankarja għandha tiġi mogħtija lura lil sid il-bastiment mill-awtorità konċernata kemm-il darba il-każ ma jinqatax kontrieh b'deċiżjoni ġudizzjarja.15.5. Il-bastiment u l-ekwipaġġ għandhom jinħelsu:- fl-aħħar tal-laqgħa, jekk il-fatti stabbiliti jippermettu dan, jew- hekk kif jaderixxu ma' l-obbligazzjonijiet li jkunu ġew deċiżi meta jintlaħaq kompromess, jew- hekk kif tkun tħallset is-sigurtà bankarja minn sid il-bastiment (f'kaz ta' proċeduri ġudizzjarji).16. Ksur ta' liġijietId-Delegazzjoni tal-Kummissjoni tal-Komunitajiet Ewropej fil-Luanda għandha tiġi mgħarrfa b'kull ksur ta' liġi ta' l-Angola jew ksur ta' disposizzjonijiet ta' dan il-Protokoll minn bastiment tal-Komunità, mingħajr preġudizzju għas-sanzjonijiet applikabbli taħt il-liġi konċernata.--------------------------------------------------ANNESS BKONDIZZJONIJIET LI JIRREGOLAW L-ATTIVITAJIET TAS-SAJD GĦALL-ISPEĊI PELAĠIĊI MINN BASTIMENTI TAL-KOMMUNITÀ F'IBĦRA TA' L-ANGOLA1. L-applikazzjonijiet għal-liċenzji u l-formalitajiet biex jinħarġu.1.1. Il-Kummissjoni tal-Komunitajiet Ewropej, permezz tad-Delegazzjoni tagħha fl-Angola,għandha tippreżenta lill-awtoritajiet tas-sajd ta' l-Angola applikazzjoni waħda għal kull bastiment għal kull sid li jixtieq li jistad taħt it-termini ta' dan il-Ftehim. Dan għandha tagħmlu mill-inqas 15-il jum qabel id-data meta tkun qed titlob li jibda l-perjodu ta' validità L-applikazzjonijiet għandhom isiru fuq formoli provduti apposta mill-Angola, u li kampjun tagħhom jinsab fl-Anness 1. Meta wieħed japplika għall-ewwel darba, il-formola għandha tkun akkumpanjata b'ċertifikat dwar it-tunnellaġġ tal-bastiment konċernat. Kull applikazzjoni għandha tkun akkumpanjata b'riċevuta li turi li tħallset il-miżata għall-perjodu tal-validità tal-liċenzja.Meta tkun qed tiġi mġedda l-liċenzja, ikun biżżejjed jekk tiġi ppreżentata l-irċevuta tal-miżata għall-perjodu in kwistjoni, għax dokumenti oħra msemmija hawn fuq għandhom jiġu preżentati biss ma' l-ewwel applikazzjoni jew jekk ikunu nbidlu l-karatteristiċi tekniċi tal-bastiment.1.2. F'każ ta' applikazzjoni ġdida, il-liċenzji għandhom jinħarġu lil sid il-bastiment għall-bastiment partikolari. F'każijiet approvati ta' forza maġġuri, il-liċenzja ta' bastiment tista' tiġi mibdula b'liċenzja oħra, għal bastiment ieħor tal-Komunità ta' l-istess tip, dejjem fuq talba tal-Kummissjoni tal-Komunitajiet Ewropej,1.3. Il-liċenzji għandhom jinħarġu lill-kaptan tal-bastiment mill-awtoritajiet ta' l-Angola, fl-eqreb port, wara li l-bastiment ikun ġie ispezzjonat mill-awtoritajitajiet lokali kompetenti.1.4. Id-Delegazzjoni tal-Kummissjoni tal-Komunitajiet Ewropej fl-Angola għandhom jiġu avżati b'dawn il-liċenzji mill-awtoritajiet tas-sajd ta' l-Angola.1.5. Il-liċenzji għandhom jinżammu abbord il-ħin kollu. Madankollu, il-bastiment għandu jidħol fil-lista ta' bastimenti tas-sajd awtorizzati hekk kif tasal in-notifika li l-Kummissjoni Ewropea tkun ħallset dak li hu dovut lill-awtoritajiet ta' l-Angola u din il-lista għandha tiġi kkomunikata lill-awtoritajiet ta' l-Angola li huma responsabbli mis-sorveljanza tas-sajd. Sakemm tasal il-liċenżja proprja, kopja tagħha għandha tintbagħat bil-fax u din għandha tinżamm abbord.1.6. Il-liċenzji huma validi għal mill-inqas xahar u jistgħu jiġu mġedda.1.7. Kull bastiment għandu jkun rappreżentat minn aġent li huwa residenti uffiċjalment fl-Angola u għandu jkollu l-approvazzjoni tal-Ministeru tas-Sajd u l-Ambjent.1.8. Qabel id-dħul fis-seħħ ta' dan il-Protokoll, l-awtoritajiet ta' l-Angola għandhom jikkomunikaw id-dettalji tal-kontijiet bankarji u l-muniti li jkunu ser jintużaw biex jitħallsu l-miżati.1.9. Il-liċenzji għandhom ikopru s-sajd għall-kavalli, għall-ispeċi fil-ġeneru sardinellas u l-kavalli ż-żgħar. Qabdiet sekondarji ta' ħut sa 10 % huma awtorizzati.2. Il-MiżatiIl-miżata hija ta' EUR 3 fix-xahar kull tunnellata gross.Wara l-perjodu ta' prova il-kondizzjonijiet li jirregolaw dawn l-operazzjonijiet tas-sajd (l-obbligi ta' kif ittella' u tniżżel il-baħrin abbord) għandhom jiġu stabbiliti bi ftehim komuni bejn is-sidien tal-bastimenti u l-awtoritajiet ta' l-Angola skond ir-riżultati miksuba fil-perjodu ta' prova.3. It-TrasbordL-awtoritajiet tas-sajd ta' l-Angola għandhom jiġu avżati b'kull trasbord li jkun se jsir minn tmint ijiem qabel. Dan it-trasbord għandu jsir fil-Bajja ta' Luanda jew fil-Bajja ta' Lobito fil-preżenza ta' l-awtoritajiet tad-Dwana ta' l-Angola.Kull operazzjoni ta' Trasbord għandha tkun soġġetta għad-dazju u għat-taxxi fuq is-servizzi, u kull ħlas dovut għandu jsir lill-awtoritajiet tad-dwana skond il-liġijiet li jkunu fis-seħħ.Kopja tad-dokumenti relatati mat-trasbord għandha tintbagħat lid-Direttorat tal-Ministeru tas-Sajd u l-Ambjent fi żmien 15-il jum qabel l-aħħar ta' kull xahar għax-xahar ta' qabel.Kull bastiment tas-sajd tal-Komunità li jkun jixtieq jitlaq iż-żona ekonomika esklussiva ta' l-Angola bil-qabda jew bil-qabdiet tiegħu, għandu joqgħod għal spezzjoni mid-dwana fil-Bajja ta' Luanda jew fil-Bajja ta' Lobito wara li jkun avza tmint ijiem qabel.4. Provvisti ta' l-ikel (provvisti għall-bastiment)4.1. Il-bastimenti tas-sajd tal-Komunità li jkunu ser jgħabbu provvisti ta' ikel mill-Angola, għandhom jagħmlu dan skond il-liġijiet li jkunu fis-seħħ, u għandhom jużaw biss merkanti speċjalizzati, reġistrati mal-Ministeru tax-Xogħol u li jkunu stabbiliti fl-Angola.4.2. Jekk parti mill-provvisti jew il-provvisti kollha ta' l-ikel jkunu ġejjin minn barra l-Angola, trid tintbagħat lista separata tal-prodotti ta' kull bastiment lid-Dwana, u fiha għandu jingħata n-numru ta' membri ta' l-ekwipaġġ abbord, sabiex jiġi stabbilit jekk il-kwantitajiet tal-prodotti konċernati jkunux raġjonevoli għall-konsum ta' l-ekwipaġġ Kull kwantità li tiġi meqjusa bħala żejda u aktar minn dak raġjonevoli, tkun soġġetta għad-dazju ta' l-esportazzjoni u għal taxxi oħra.4.3. Xogħol li jsir biex jiġu pprovduti l-provvisti lill-vapur huwa taxxabbli u fuqu għandha titħallas il-bolla tas-sisa u t-taxxa fuq is-servizzi.5. Provvisti ta' karburanti (provvisti għall-bastiment)5.1. Kull bastiment li jkun qed jaħdem fiż-żona tas-sajd ta' l-Angola taħt it-termini ta' dan il-Ftehim, minbarra l-bastimenti tat-tonn, jiġi provdut bil-faċilità li jikseb provvisti ta' karburanti u ilma fl-Angola.5.2. Kull karburanti li jittella' abbord fl-Angola jrid jittella' jew fil-Luanda jew f'Lobito.It-trasbord ta' provvisti ta' karburanti minn tanker jew bastiment merkantili f'Lobito jew fil-Luanda għandu jsir fil-preżenza ta' l-awtoritajiet tad-dwana u fuqu għandha titħallas il-bolla tas-sisa u t-taxxa fuq is-servizzi.5.3. Meta bastiment tas-sajd jikseb il-provvisti tiegħu barra mill-ibħra territorjali u barra mill-erja ta' 24 mil, għandhom jiġu mgħarrfa l-awtoritajiet tad-dwara u għandhom jingħataw dettalji dwar il-kwantitajiet, il-lokalità fejn ikun qiegħed il-bastiment u l-isem ta'min qed jissuplixxi l-provvisti.6. Kif tirrapporta l-qabdiet.6.1. Fi tmiem kull spedizzjoni tas-sajd, il-bastimenti li jkunu stadu għall-ispeċi pelaġiċi għandhom jibagħtu rapport bid-dettalji dwar il-qabda ta' kull jum skond il-kampjun muri fl-Anness 6, lill-Istitut tar-Riċerka tas-Sajd fil-Luanda, permezz tad-Delegazzjoni tal-Kummissjoni tal-Komunitajiet Ewropej.Minbarra dan, kull bastiment għandu jibgħat rapport ta' kull xahar lill-Uffiċċju ta' l-Ippjanar, l-Istudji u l-Istatistika tal-Ministeru tas-Sajd u l-Ambjent, li fih jagħti lista tal-qabdiet li saru tul ix-xahar u l-kwantitajiet ta' ħut abbord fl-aħħar jum tax-xahar. Dan ir-rapport għandu jasal mhux aktar tard minn 45 jum wara l-aħħar tax-xahar konċernat.6.2. L-ebda bastiment tas-sajd ma għandu jħalli ż-żona tas-sajd ta' l-Angola bla ma jkun kiseb l-awtorizzazzjoni tad-Direttorat tas-Sorveljanza tas-Sajd tal-Ministeru tas-Sajd u l-Ambjent u qabel il-qabdiet li jkunu abbord ikunu ġew iċċekkjati.F'każ li dawn id-disposizzjonijiet ma jiġux imħarsa, l-Angola tirriżerva d-dritt li tapplika l-pieni kollha tal-liġi tagħha.7. Iż-żoni tas-SajdIż-żoni tas-sajd aċċessibbli għall-bastimenti tas-sajd li jistadu għall-ispeċi peleġiċi jinkludu l-ibħra kollha taħt is-sovranità u l-ġurisdizzjoni tar-Repubblika ta' l-Angola lil hinn mill-ewwel 12-il mil nawtiku.8. L-Ingaġġar ta' membri ta' l-ekwipaġġWaqt il-perjodu ta' prova l-bastimenti li jistadu għall-ispeċi pelaġiċi ma jkunx soġġetti għar-regola li jingaġġaw baħħara mill-Angola.9. L-osservaturi xjentifiċi9.1. Kull bastimenti jista' jintalab itella' abbord osservatur xjentifiku nominat u impjegat mill-Ministeru tas-Sajd u l-Ambjent.Dawn l-osservaturi normalment ma jdumux abbord aktar minn vjaġġ wieħed.9.2. Iż-żmien li l-osservatur idum abbord jiġi deċiż mill-awtoritajiet ta' l-Angola, imma bħala regola ġenerali, daż-żmien ma jkunx aktar minn kemm ikollu bżonn biex jaqdi dmiru u jaħmel ix-xogħol li jkun hemm bżonn.9.3. Dawn l-osservaturi għandhom jiġu meqjusa bħala uffiċjali tal-bastiment.L-osservaturi għandhom:- josservaw l-attivitajiet tas-sajd tal-bastimenti,- jieħdu kampjuni bijoloġiċi bħala parti mill-istudji xjentifiċi li jkunu qed isiru,- jieħdu nota ta' l-apparat tas-sajd li jkun qed jintuża,- jivverifikaw l-informazzjoni dwar il-qabdiet ta' ħut mar-rekords tal-ġurnal ta' abbord, waqt li jkunu fiż-żona tas-sajd ta' l-Angola,- darba fil-ġimgħa jibagħtu permezz tar-radju rapport bl-informazzjoni dwar is-sajd.Waqt li jkunu abbord, l-osservaturi għandhom:- jieħdu l-passi xieraq kollha sabiex jiżguraw li l-kondizzjonijiet li taħthom jitilgħu abbord u l-preżenza tagħhom ma twaqqafx jew ittellef l-attivitajiet tas-sajd.- jirrispettaw il-materjal u l-apparat li jkun hemm abbord u l-konfidenzalità tad-dokumenti kollha tal-bastiment.- jippreparaw rapport dwar l-attività biex jintbagħat lill-awtoritajiet kompetenti ta' l-Angola.Il-kondizzjonijiet li taħthom l-osservaturi jitilgħu abbord għandhom jiġu miftiehma bejn sid il-bastiment jew l-aġent tiegħu u l-awtoritajiet ta' l-Angola. Il-pagi ta' l-osservaturi u l-ħlasijiet tas-sigurtà soċjali għandhom jitħallsu mill-Ministeru tas-Sajd u l-Ambjent.. Permezz ta' l-aġenti tagħhom, is-sidien tal-bastimenti għandhom iħallsu EUR 30 lill-Istitut għar-Riċerka tal-Baħar għal kull ġurnata li osservatur jagħmel abbord il-bastiment. Sidien ta' bastimenti li ma jkunux jistgħu itellgħu u jniżżlu l-osservatur f'port li jiftehmu fuqu mal-awtoritajiet ta' l-Angola, iridu jħallsu huma l-ispejjeż biex itellgħuh u jniżżluh l-art.Jekk l-osservatur ma jkunx preżenti fil-ħin u l-post miftiehem jew sa tnax-il siegħa wara l-ħin miftiehem, awtomatikanet is-sidien ma jkollhomx aktar l-obbligu li jtellgħu lill-osservatur abbord.10. L-ispezzjonar u l-monitoraġġIl-bastimenti tal-Komunità li jkunu qed jistadu taħt it-termini ta' dan il-Ftehim għandhom ikunu immonitorjati bis-satellita skond il-Protokoll fuq VMS mingħajr preġudizzju għal-ligijiet ta' l-Angola.Fuq talba ta' l-awtoritajiet ta' l-Angola, il-bastimenti tas-sajd tal-Komunità li joperaw taħt it-termini tal-Ftehim għandhom jaċċettaw abbord kull uffiċjal ta' l-Angola responsabbli mill-ispezzjonar u l-monitoraġġ ta' l-attivitajiet tas-sajd waqt li jiffaċilitawlu xogħlu.Dawn l-uffiċjali ma għandhomx jibqgħu abbord aktar miż-żmien li jkun hemm bżonn biex jagħmlu xogħolhom.11. Il-qies tat-toqob tax-xbiekiL-inqas qies tax-xibka għandu jkun ta' 60 mm.12. L-imbarkar12.1. Id-Delegazzjoni tal-Komunità Ewropea fil-Luanda għandha tiġi informata fi żmien 48 siegħa mill-imbarkar ta' xi bastiment tas-sajd li jtajjar il-bandiera ta' xi Stat Membru tal-Komunità, fiż-żona tas-sajd ta' l-Angola li jkun qed jopera taħt it-termini tal-Ftehm bejn il-Komunità u pajjiżi terzi, u għandu jirċievi rapport fil-qosor taċ-ċirkustanzi u r-raġunijiet għall-imbarkar fuq il-bastiment.12.2. F'każ li bastiment ikun awtorizzat li jistad fl-ibħra ta' l-Angola, għandha ssir laqgħa ta' konsultazzjoni fi żmien 48 siegħa minn meta tasal l-informazzjoni hawn fuq imsemmija, bejn id-Delegazzjoni tal-Kummissjoni tal-Komunitajiet Ewropej, il-ministeru tas-Sajd u l-Ambjent u l-awtoritajiet ta' l-ispezzjoni. Għal din il-laqgħa, jekk jista' jkun, għandu jkun hemm ukoll rappreżentant ta' l-Istat Membru konċernat. Dan għandu jsir qabel ma jittieħdu miżuri kontra l-kaptan jew l-ekwipaġġ tal-bastiment jew xi azzjoni li tirrigwardja l-merkanzija jew l-apparat, minbarra xi azzjoni meħtieġa sabiex tissalvagwardja provi li għandhom x'jaqsmu mal-allegat ksur ta' liġi.F'din il-laqgħa, in-naħat kollha għandhom jgħaddu lil xulxin id-dokumenti u l-informazzjoni relevanti, partikolarment informazzjoni reġistrata awtomatikament li turi l-posizzjoni tal-bastiment waqt il-vjaġġ sal-mument ta' l-imbarkar, liema informazzjoni tista' tkun ta' għajnuna biex tiċċara ċ-ċirkustanzi tal-fatti.Is-sid tal-bastiment jew ir-rappreżentant tiegħu għandu jiġi nfurmat b'dak li joħroġ mil-laqgħa u x'miżuri jkunu se jittieħdu minħabba l-imbarkar.12.3. Għandu jsir attentat biex tinstab soluzzjoni għall-ksur tal-liġi bi proċedura ta' kompromess qabel jibdew proċeduri ġudizzjarji. Din il-proċedura għandha titlesta mhux aktar tard minn tlett ijiem tax- xogħol wara l-imbarkar.12.4. Jekk ma jinstabx kompromess, għandhom jibdew il-proċeduri ġudizzjarji u fi żmien 48 siegħa wara l-konklużjoni tal-proċeduri ta' kompromess, l-awtorità kompetenti għandha tiddeċiedi l-ammont tas-sigurtà bankarja. L-ammont tas-sigurtà bankarja m'għandux jaqbeż il-piena massima applikabbli taħt il-liġijiet nazzjonali għall-allegat ksur ta' liġi.. Is-sigurtà bankarja għandha tiġi mogħtija lura lil sid il-bastiment mill-awtorità konċernata ladarba l-każ ma jinqatax kontrih minn deċiżjoni ġudizzjarja.12.5. Il-bastiment u l-ekwipaġġ għandhom jinħelsu:- fi tmiem il-laqgħa, jekk il-fatti stabbiliti jippermettu dan, jew- hekk kif jaderixxu ma' l-obbligazzjonijiet li jkunu ġew deċiżi meta jintlaħaq kompromess, jew- hekk kif tkun tħallset is-sugurtà bankarja minn sid il-bastiment (f'każ ta' proċeduri ġudizzjarji).--------------------------------------------------